Doi jucători de la Concordia Chiajna, confirmați pozitiv cu Covid-19. Echipa a intrat în izolare.
Concordia Chiajna are două cazuri de coronavirus. Andrei Marc şi Ionuţ Biceanu sunt jucătorii testaţi pozitiv. Toată echipa se află în acest moment în izolare.
Virusul loveşte şi în Liga a 2-a din România. Concordia Chiajna începuse pregătirile pentru viitorul sezon, dar doi jucători au fost testaţi pozitiv la COVID-19. Este vorba despre Andrei Marc, fundaş care a trecut şi pe la FCSB, şi Ionuţ Biceanu, mijlocaş transferat de la Astra. Potrivit protocoalelor impuse de Ministerul Sănătăţii, toată echipa a intrat în carantină."N-am apucat să stăm împreună. Ne-am întâlnit doar atunci când am fost să facem testele. Pentru că a ieşit aşa, o săptămână am fost nevoiţi să stăm acasă. Mâine (n.r. marţi, 30 iunie), conform protocolului, repetăm testarea", a declarat antrenorul Concordiei, Florin Bratu, pentru Digi Sport.Dinamo şi FC Botoşani sunt celelalte două echipe din fotbalul românesc la care s-au descoperit cazuri de COVID-19. Magazinerul de la Dinamo şi medicul de la FC Botoşani au fost testaţi pozitiv. Ambele cluburi au fost nevoite să îşi amâne câte un meci de campionat, iar jucătorii au stat în izolare. La al doilea rând de teste, nu a mai apărut niciun caz, aşa că fotbaliştii şi-au putut relua pregătirea.